Ozoli (Brīvzemnieku pagasts)
Šis raksts ir par apdzīvotu vietu Brīvzemnieku pagastā. Par citām jēdziena Ozoli nozīmēm skatīt nozīmju atdalīšanas lapu. Ozoli ir apdzīvota vieta Limbažu novada Brīvzemnieku pagastā. Izvietojušies pagasta dienvidrietumos Iģes upes krastos 7 km no pagasta centra Puikules, 22 km no novada centra Limbažiem un 113 km no Rīgas. Apdzīvotā vieta uz Ozolu muižas (vācu: Lappier) zemes izveidojusies pie 1912. gadā atklātās dzelzceļa līnijas Ainaži—Valmiera—Smiltene (slēgta 1976. gadā), kur pie Ozolu stacijas 1922. un 1925. gadā izdalīja apbūves gabalus. 1932. gadā Ozoliem piešķīra biezi apdzīvotas vietas (ciema) statusu. 1935. gadā ciemā bija 124 iedzīvotāji. Apdzīvotā vieta panīka pēc dzelzceļa līnijas un kolhozu saimniecības (krejotavas) likvidēšanas.